Berlingske Tidende, 1833-10-02
Paris, den 22de September. Hertugen af Broglie har siden Kongens Tilbagekomst fornyet sin Ansøgning om Dimission, hvilken han allerede havde sendt til Kongen, medens denne var paa Reisen. J Særdeleshed besværer Hertugen af Broglie sig over, at Depescher fra England ere blevne sendte directe til Kongen, og ikke gjennem Ministeriet for de udenlandske Anliggender. Tallet paa Hittebørnene i Frankrige, som ernæres af Staten og Communerne beløber sig til Et Hundrede Fem og Tyve Tusinde, og er i Tiltagende. Ethvert af disse erholder en Pension af 70 Fr. aarlig indtil sit Trettende Aar, da alle Hittebørn overlades til deres egen Skjebne. Disse arme Skab, ningers Lod er i Almindelighed meget haard; en stor Deel af den hengive sig i modnere Alder til Tiggerie og Tyverie, og ender Livet i Hospitaler og Fængsler. Blot Gironde Departementet indbefatter 3,500 saadanne Børn; i Bourdeaux har derfor nyelig dannet sig et Selskab, hvis Hensigt er at oprette en Colonie, hvori disse Børn skulle erholde en hensigtsmæssig Opdragelse og blive indtil deres Tyvende Aar. Colonien skal anlægges efter de Belgiske Fattig Coloniers Mønster. Selskabet har kjøbt 100 Hektarer udyrket Jord i Bourdeaux Omegn; det vil paa denne priselige Indretning anvende en Capital af 800,000 Fr. Eet Tusinde Børn skulle optages; de yngste ikke under fire Aar. Det anviiste Land skal opdyrkes af dem, og 1000 Hektarer anvendes til Agerddyrkning, 9 til Haugedyrkning. Desuden skulle de lære alle de Haandværker, som Colonien behøver. En Deel af Jordsmonnet skal beplantes med pinus maritima. Man haaber, at Selskabet efter 38 Aars Forløb vil have afbetalt Actierne med Coloniens Udbytte; derefter skal den Capital, som hviler i den landoeconomiske Drift, deeles imellem Actieejerne Communerne og Establissementets Chefer. J det Hele og for det Meeste ogsaa i Detallet er Anstalten en Efterligning af den Belgiske Indretning i Woertel. Det er saare ønskeligt, at Planer maa udføres og lykkes, saa at lignende Anstalter maatte opstaae i de øvrige Departements. Frankrige indeholder over Syv Miil, lioner Heftarer udyrket Land, som kan cultiveres; disse vilde være tilstrækkelige til at forskaffe Landets samtlige Vagabonder Arbeide, og saaledes yde Staten den dobbelte Tjeneste, at befrie den fra skadelige Medlemmer, og forskaffe den en uhyre Masse af Produkter og Kapitaler. Regjeringen har i det sidste Aar nedsat en Central-Commission for Fattig Coloniers Oprettelse, men det er umueligt, at anvende en almindelig Regel paa de forskjellige Provindser og Localiteter; ved Anstalter, som disse, hvis hele financielle og moralske Held beroer paa de Foresattes aldeles uafbrudte Opsyn, og alle Local=Hjelpemidlers nøiagtigen beregnede Kundskab og Beenyttelse, er det vanskeligt, at haabe meer af en Centralplads end Uddelingen af Forskuddene eller andre Understyttelser, som Staten vil tildeele disse Anstalter; disse bør uddeeles med stor Forsigtighed, men tillige med Liberalitet. Thi faa Udlæg ville indbringe Staten større Renter end disse, dersom alle de Landstrækninger, der i Frankrige ligge øde og kunne opdyrkes, bragtes under Cultur, saa maatte de udgjøre en Capital, som vilde beløbe sig til meer end det Dobbelte af Statsgielden.